CELEX: 32013D0082
Language: lt
Date: 1360713600000
Title: 2013/82/ES: 2013 m. vasario 13 d. Komisijos įgyvendinimo sprendimas dėl Komisijos tvirtinamų nacionalinių patvirtinimo sistemos įgyvendinimo planų pagal Tarybos reglamento (EB) Nr. 1224/2009 109 straipsnio 8 dalį (pranešta dokumentu Nr. C(2013) 651)

15.2.2013   
            
            
               LT
            
            
               Europos Sąjungos oficialusis leidinys
            
            
               L 44/18
            
         KOMISIJOS ĮGYVENDINIMO SPRENDIMAS
   2013 m. vasario 13 d.
   dėl Komisijos tvirtinamų nacionalinių patvirtinimo sistemos įgyvendinimo planų pagal Tarybos reglamento (EB) Nr. 1224/2009 109 straipsnio 8 dalį
   (pranešta dokumentu Nr. C(2013) 651)
   (Tekstas autentiškas tik bulgarų, danų, olandų, anglų, estų, suomių, prancūzų, vokiečių, graikų, italų, latvių, lietuvių, maltiečių, lenkų, portugalų, slovėnų, ispanų ir švedų kalbomis)
   (2013/82/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), visų pirma į jo 109 straipsnio 8 dalį,
   atsižvelgdama į valstybių narių pateiktus nacionalinius patvirtinimo sistemos įgyvendinimo planus,
   kadangi:
   
               (1)
            
            
               pagal Reglamento (EB) Nr. 1224/2009 109 straipsnio 8 dalį valstybės narės parengia nacionalinį patvirtinimo sistemos įgyvendinimo planą, kuriuo sudaromos sąlygos valstybėms narėms nustatyti patvirtinimo ir kryžminių patikrinimų prioritetus bei tolesnius su neatitikimų šalinimu susijusius veiksmus, grindžiamus rizikos valdymu;
            
         
               (2)
            
            
               Komisijai tvirtinti buvo pateikti Belgijos Karalystės, Bulgarijos Respublikos, Danijos Karalystės, Vokietijos Federacinės Respublikos, Estijos Respublikos, Airijos, Ispanijos Karalystės, Prancūzijos Respublikos, Italijos Respublikos, Kipro Respublikos, Latvijos Respublikos, Lietuvos Respublikos, Maltos Respublikos, Nyderlandų Karalystės, Lenkijos Respublikos, Portugalijos Respublikos, Slovėnijos Respublikos, Suomijos Respublikos, Švedijos Karalystės ir Jungtinės Didžiosios Britanijos ir Šiaurės Airijos Karalystės nacionaliniai planai. Jie atitinka Reglamento (EB) Nr. 1224/2009 109 straipsnį ir 2011 m. balandžio 8 d. Komisijos įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (2), 143–145 straipsnius. Todėl jie turėtų būti patvirtinti;
            
         
               (3)
            
            
               šis sprendimas yra patvirtinimo sprendimas pagal Reglamento (EB) Nr. 1224/2009 109 straipsnio 8 dalį;
            
         
               (4)
            
            
               Komisija stebės, kaip taikomi nacionaliniai planai atsižvelgdama į jų veiksmingą įgyvendinimą. Jeigu, remiantis faktais, nustatytais Komisijai atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį bus manoma, kad nacionalinius patvirtinimo planus reikia pakoreguoti, valstybės narės turėtų atitinkamai planą pakoreguoti,
            
         PRIĖMĖ ŠĮ SPRENDIMĄ:
   1 straipsnis
   1.   Pagal Reglamento (EB) Nr. 1224/2009 109 straipsnio 8 dalį patvirtinami Belgijos Karalystės, Bulgarijos Respublikos, Danijos Karalystės, Vokietijos Federacinės Respublikos, Estijos Respublikos, Airijos, Ispanijos Karalystės, Prancūzijos Respublikos, Italijos Respublikos, Kipro Respublikos, Latvijos Respublikos, Lietuvos Respublikos, Maltos Respublikos, Nyderlandų Karalystės, Lenkijos Respublikos, Portugalijos Respublikos, Slovėnijos Respublikos, Suomijos Respublikos, Švedijos Karalystės ir Jungtinės Didžiosios Britanijos ir Šiaurės Airijos Karalystės nacionaliniai patvirtinimo sistemos įgyvendinimo planai.
   2.   Jeigu, remiantis faktais, nustatytais atlikus patikras, inspektavimą ir auditą pagal Reglamento (EB) Nr. 1224/2009 X antraštinę dalį Komisija manys, kad pagal 1 dalį patvirtintais patvirtinimo planais valstybės narės neužtikrina veiksmingo Reglamento (EB) Nr. 1224/2009 109 straipsnyje numatytų įsipareigojimų įgyvendinimo, ji gali, pasikonsultavusi su atitinkamomis valstybėmis narėmis, pareikalauti planų koregavimo.
   3.   Komisijai reikalaujant, valstybės narės pakoreguoja savo patvirtinimo planus kaip numatyta 2 dalyje.
   2 straipsnis
   Šis sprendimas skirtas Belgijos Karalystei, Bulgarijos Respublikai, Danijos Karalystei, Vokietijos Federacinei Respublikai, Estijos Respublikai, Airijai, Ispanijos Karalystei, Prancūzijos Respublikai, Italijos Respublikai, Kipro Respublikai, Latvijos Respublikai, Lietuvos Respublikai, Maltos Respublikai, Nyderlandų Karalystei, Lenkijos Respublikai, Portugalijos Respublikai, Slovėnijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2013 m. vasario 13 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 343, 2009 12 22, p. 1.
   
      (2)  OL L 112, 2011 4 30, p. 1.